Una delegacion de la Coordinacion occitana de MP ven d'encontrar lo Sr Malvy lo dimarç 16 al ser dins los locals de la Calandreta de Castras. 
La delegacion èra compausada de : P Rosenthal ( Convèrgéncia), MP Vergez-Celotto ( Calandretas MP), M Taiac ( IEO MP) e A Rainal (CREO MP). Eran presents los regents del la Calandreta MP Vernièiras e Uc Jordas. 
Martin Malvy èra acompanhat de sos colistièrs pel Tarn e del senator Pastor. 
L'ambient èra bon, sentiguèrem un interès de M Malvy e de totes sos acompanhators. 
Aquí en resumit las responsas de M Malvy : (en italic, la revirada de sas expressions pròpias) 
- es convencit que cal anar pus luènh per l'occitan, estant que sèm dins un environament occitan, e que i a un besonh d'autenticitat e de raiças de mercès l'omogeneisacion de la culturas. 
- lo chantièr de l'occitan es estat dubèrt e contunharà dins un esperit de transmission e non pas de museografia. 
- contunharà l'estructuracion començada en creent un conselh cultural occitan de MP ( ont seran representats : las associacions dichas "pòles estructurants", d'unes elegits, los tecnicians de la Region ). 
- i aurà d'autras jornadas del tipe de la per la toponimia, sus d'autras questions ( a definir) per far coneisser al gtrand public e al elegits que la Region sosten la transmission de l'occitan. 
- perseguirà lo trabalh del CROM. 
- contunharà las discussions amb França 3 per mai d'oc a la TV. 
- i aurà un elegit referent ( Remy Pech ?). 
- trabalharà mai en interregionalitat amb Aquitània, Lengadòc-Rosselhon, e Catalunya ( amb Maragall que sembla mai interessat que J Pujòl per aquò far). 
- budgècte : reconeis que poiriá èsser pus gròs, mas vist la situacion actuala de desengatjament de l'Etat sus las collèctivitats territorialas, estima mai de demorar prudent... 

Aquí.